***NÓRÁP ÖNKORMÁNYZAT***

***KÉPVISELŐ-TESTÜLETE***

***8591 Nóráp Kossuth utca 48.***

***Szám***: Pk 77-11/2022.

***Jegyzőkönyv***

***Készült***: Nóráp Község Önkormányzat képviselő-testületének 2022. október 10-én 18.30 órakor megtartott nyilvános testületi üléséről.

***Az ülés helye:*** Polgármesteri Hivatal

Nóráp Kossuth utca 48.

***Jelen vannak***: Antalné Ihász Mária polgármester

Horváth József alpolgármester

Kereszt Roland képviselő

Tóth Orsolya képviselő

Trombitás Ádám képviselő távolmaradását előzetesen bejelentette.

Tanácskozási joggal részt vett: Kissné Szántó Mária jegyző

(jelenléti ív a jkv. 1. melléklete)

**Antalné Ihász Mária polgármester** köszöntötte a képviselőket. Megállapította, hogy az 5 fő képviselőből 4 fő megjelent, az ülés határozatképes, azt megnyitotta. (jelenléti iv jkv. 1. melléklete)

Javasolta az alábbi napirend elfogadását, a kiküldött meghívóban (jkv,. 2. melléklete) foglaltaknak megfelelően:

**Napirend**

1.) Szociális tüzifa juttatásra vonatkozó rendelet megalkotása

2.) Szervezeti és Működési Szabályzat 1. függelékének módosítása

3.) Általános iskolák felvételi körzetének véleményezése

4.) Vegyes ügyek

**Napirend tárgyalása:**

**1.) Szociális tüzifa juttatásra vonatkozó rendelet megalkotása**

**Előadó: Antalné Ihász Mária polgármester**

**Antalné Ihász Mária polgármester** megállapította, hogy a napirend anyagát a képviselők a meghívóval együtt kézhez kapták. (jkv. 3. melléklete) Szóbeli előterjesztésben elmondta, hogy az önkormányzat minden évben pályázott szociális tüzifára, idén minimálisan nagyobb mennyiséget vásárolhatnak a támogatásból, mint tavaly. Javasolja, hogy a jogosultsági határkéntne emeljék a jövedelmi határokat az elmúlt évihez képest: azaz a családosoknál a nyugdijminimum 250 %-a (41,250 Ft) , egyedülélőknél, gyermekét egyedül nevelőknél pedig a nyugdijminimum 300 %-a (85.500 Ft) legyen. Az igények beadási határideje 2022. november 4.

A képviselők a javaslattal egyetértettek, a rendelet elfogadását támogatták.

A polgármester kérte a képviselőket a szavazásra:

Nóráp Község Önkormányzat Képviselő-testülete 4 igen szavazattal – ellenszavazat és tartózkodás nélkül – az alábbi rendeletet alkotta:

**Nóráp község Önkormányzat Képviselő-testületének 5/2022.(X.25.) önkormányzati rendelete**

**a szociális célú tüzifa támogatás helyi szabályairól**

(A rendelet a jkv. 4. melléklete)

**2.) Szervezeti Működési Szabályzat függelékének módosítása**

**Előadó: Antalné Ihász Mária polgármester**

**Antalné Ihász Mária polgármester** megállapította, hogy a napirend anyagát a képviselők a meghívóval együtt kézhez kapták. (jkv. 5. melléklete) Javasolta a határozati javaslat elfogadását.

A képviselők a javaslattal egyetértettek. A polgármester kérte a képviselőket a szavazásra:

1. Nóráp község Önkormányzat Képviselő-testülete 4 igen szavazattal – ellenszavazat és tartózkodás nélkül – az alábbi határozatot hozta:
2. **41/2022. (X.10.) KT határozat**
3. Nóráp Község Önkormányzat Képviselő-testülete az Önkormányzat Szervezeti és Működési Szabályzatáról szóló 8/2013. (VII.31.) önkormányzati rendelet 1. sz. függelékét az előterjesztés szerint módosítja, kiegészíti a “082094 Közművelődés- kulturális alapú gazdaságfejlesztés kormányzati funkcióval.
4. A képviselő-testület utasítja a jegyzőt, hogy a módosítás MÁK által vezetett törzskönyvi nyilvántartáson átvezetésre kerüljön.
5. **Felelős:** jegyző
6. **Határidő:** 2022. október 31.
8. **3.) Általános iskolák felvételi körzetének véleményezése**
9. **Előadó: Antalné Ihász Mária polgármester**
10. **Antalné Ihász Mária polgármester** megállapította, hogy a napirend anyagát a képviselők a meghívóval együtt kézhez kapták. (jkv. 6. melléklete) Szóbeli előterjesztésben elmondta, hogy minden évben véleményezni kell a kötelező felvételt biztosító körzethatárokat. Javasolta a körzethatárok jóváhagyását.
11. A képviselők a javaslattal egyetértettek, hozzászólás nem volt.
12. Nóráp Község Önkormányzat Képviselő-testülete 4 igen szavazattal – ellenszavazat és tartózkodás nélkül – az alábbi határozatot hozta:
13. **42/2022. (X.10.) KT határozat**
14. Nóráp  Község Önkormányzat Képviselő-testülete a Pápai Tankerületi Központ megkeresésére nyilatkozik, hogy egyetért azzal, hogy Nóráp község teljes közigazgatási területére vonatkozóan a kötelező felvételt biztosító általános iskola – a jelenlegi felvételi körzet alapján - a **Kastély Német Nemzetiségi Nyelvoktató Általános Iskola** (Pápakovácsi Fő utca 20.) .
15. A Pápakovácsi Közös Önkormányzati Hivatal Jegyzőjének nyilvántartásában szereplő, Nóráp községben lakóhellyel, ennek hiányában tartózkodási hellyel rendelkező, hátrányos helyzetű gyermekek létszáma: 0 fő.
16. Felkéri a képviselő-testület a polgármestert, hogy a döntésről a Pápai Tankerületi Központot értesítse.
17. **Felelős**: polgármester
18. **Határidő:** 2022. október 15.

**4.) Vegyes ügyek**

**Antalné Ihász Mária polgármester** ismertette a pápai Júlia Babaház Egyesület támogatási kérelmét. (jkv. 7. melléklete) Javaslata 5000 Ft támogatás biztosítása.

A képviselők a javaslattal egyetértettek. a polgármester kérte a szavazást:

1. Nóráp Község Önkormányzat Képviselő-testülete 4 igen szavazattal – ellenszavazat és tartózkodás nélkül – az alábbi határozatot hozta:
2. **43/2022. (X.10.) KT határozat**
3. Nóráp Község Önkormányzat Képviselő-testülete a Júlia Babaház Egyesület (Pápa Temető u. 14.) részére 5.000 Ft támogatást biztosít.
4. Felkéri a képviselő-testület a polgármestert, hogy a megállapodás aláírása után a támogatás átutalásáról gondoskodjon.
5. **Felelős:** polgármester
6. **Határidő:** 2022. október 31.

A döntést követően **Antalné Ihász Mária polgármester** tájékoztatta a képviselőket az alábbiakról:

a nők mammográfiai vizsgálatra történő szállítását idén – az elmúlt évektől eltérően – az önkormányzat nem tudja megszervezni, mivel 2 napra tervezték a szűrést, s csak néhány személy venné igénybe a szállítást.

A kamerarendszerhez szükséges Telenor kártyák igénylésére kérelmet nyújtott be az erősítő állomást üzemeltetőhöz.

Október 21-re tervezi a nyugdijastalálkozót.

A temető felújítás utáni átadását október 29-re tervezik.

Beiskolázási támogatások kifizetésre kerültek.

Több hozzászólás nem volt, a polgármester a képviselő-testület nyilvános ülését 21.00 órakor bezárta.

K.m.f.

Antalné Ihász Mária Kissné Szántó Mária

polgármester jegyző